पाएं अपने शहर की ताज़ा ख़बरें और फ्री ई-पेपरडाउनलोड करें
धुर नक्सलगढ़ गाँव बोदली के सीएएफ कैम्प में शनिवार को 3 गांवों के ग्रामीणों व एसपी डॉ अभिषेक पल्लव की मौजूदगी में जनमिलिशिया कमांडर एक लाख रुपए का इनामी नक्सली सैनु उर्फ नरेश के साथ कुल 4 नक्सलियों ने सरेन्डर किया है। दरअसल दंतेवाड़ा पुलिस द्वारा लोन वर्राटू अभियान चलाया जा रहा है। इस अभियान के तहत जनमिलिशिया कमांडर सैनु, मिलिशिया सदस्य संपत मण्डावी, हिड़मो उर्फ मनोज व रामा बघेल के भी नाम सूची में थे। ये सभी सीएएफ कैम्प पहुंचे जहां सभी की मौजूदगी में सरेंडर कराया गया। इन सभी पर पुलिस अधीक्षक द्वारा भी 10-10हज़ार रुपए का इनाम घोषित है। इन सभी ने सरेंडर के बाद नक्सल संगठन में हुई परेशानियों के बारे में ग्रामीणों व पुलिस को जानकारी दी व नक्सलियों की खोखली विचार धारा से ही तंग आकर सरेंडर करना बताया। इस मौके पर बोदली के अलावा इंद्रावती नदी पार के ग्रामीण सलेपाल, घोटिया के भी ग्रामीण मौजूद थे। एसपी डॉ अभिषेक पल्लव ने सभी ग्रामीणों से बातचीत की। एसपी ने कहा कि पुलिस हर सम्भव आप सभी की मदद के लिए है। क्षेत्र में शांति व विकास लाने आप सब भी पुलिस की मदद करें। आपके गांवों के जो भी ग्रामीण नक्सल संगठन में हैं, उन्हें घर वापसी अभियान के तहत सरेंडर कराएं, जिससे वे खुशहाल जीवन जी सकें।
एसपी से ग्रामीणों ने मांगा विकास
4 नक्सलियों को सरेंडर कराने यहां 3 गांवों के ग्रामीणों की मौजूदगी रही। ये गांव ऐसे हैं जहां अब तक मूलभूत सुविधाएं तक नहीं पहुंची हैं। इस इलाके से ही बारसूर से पल्ली को जोड़ने सड़क बन रही है। ग्रामीणों ने एसपी से गांव का विकास मांगा। ग्रामीणों ने कहा कि सड़क बन रही है व बिजली पहुंच रही है, इसलिये हम सभी बहुत खुश हैं। अब गांव में पीने के पानी के लिए हैंडपम्प, अस्पताल, आंगनबाड़ी की भी व्यवस्था की जाए। एसपी ने इन मांगों को पूरा करने का आश्वासन भी दिया।
इन घटनाओं में थे शामिल
शनिवार को सरेंडर किए ये चारों नक्सली सड़क काटने, पुलिस पार्टी पर गोलीबारी करने, आईईडी लगाने, पर्चे फेकमने जैसी घटनाओं में शामिल रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn